Prije nekoliko tjedana, moj prijatelj
je poklonio ovaj auto igračku svojem
osmogodišnjem sinu.
Ali umjesto da je otišao u trgovinu i kupio ga,
kao što obično činimo, on je
sa web stranice preuzeo
datoteku, i ispisao ga
na ovom pisaču.
A sama ideja, da smo u stanju
proizvesti predmet
digitalnim putem, koristeći ovakve uređaje
je nešto, što je časopis "The Economist"
odredio kao Treću industrijsku revoluciju.
Zapravo, ja tvrdim da je još jedna revolucija
u tijeku, i to ona koju čini
hardver otvorenog koda i "uradi sam" pokret, jer je
pisač, koji je moj prijatelj koristio
kako bi izradio igračku, zapravo potpuno otvorenog koda.
Tako da dolaskom na jednu Internet stranicu, možete preuzeti sve
što vam je potrebno za izradu printera:
datoteke za izradu, hardver, softver,
sve je na jednom mjestu.
A sve je to također dio velike
zajednice tisuća ljudi
u cijelom svijetu, koji
izrađuju takve pisače
pa dolazi i do velikog broja inovacija i unapređenja
upravo zato što se radi o otvorenim, a time i široko dostupnim informacijama.
Ne treba vam ničija dozvola kako bi proizveli nešto sjajno.
A takav pokret je poput
osobnog računala u 1976.
i poput Apple-a i ostalih kompanija u ratu,
i kroz par godina ćemo vidjeti,
nastajanje nekog novog "Apple-a" na tržištu.
Postoji i još jedna zanimljivost.
Rekao sam da je elektronika otvorenog koda dostupna, jer u srcu
ovog printera postoji nešto za što sam stvarno vezan:
ove Arduino ploče, matične ploče koje na neki način
pokreću ovaj printer, su dio projekta
na kojem radim proteklih sedam godina.
To je projekt otvorenog koda.
Na kojem sam radio sa prijateljima.
Dakle nas petero, dva Amerikanca, dva Talijana
i Španjolac, mi -- (Smijeh)
Znate, radi se o međunarodnom projektu. (Smijeh)
Okupili smo se u
institutu za dizajn, zvanom Institut interaktivnog dizajna
Ivrea, na kojem se podučava
interaktivni dizajn, odnosno ideja da možete preuzeti
dizajn iz jednostavnog oblika
nekog predmeta, i možete ga prenijeti
dalje kako bi dizajnirali novi način na koji vršite interakciju sa predmetima oko sebe.
Zapravo, kada dizajnirate predmet koji bi trebalo vršiti interakciju
sa ljudskim bićima, i napravite model mobitela od pjene
to baš i nema nekog smisla.
Morate imati nešto, što
stvarno može ostvariti interakciju sa ljudima.
Tako smo započeli rad na Arduinu i
mnogim drugim projektima kako bi
stvorili platformu, koja bi bila
jednostavna za upotrebu,
kako bi naši studenti mogli jednostavno kreirati upotrebljive naprave,
a da prethodno ne moraju potrošiti 5 godina na studij elektronike.
A kako da stvorim nešto tako jednostavno da ga mogu koristiti i djeca?
A zapravo, sa Arduinom,
imamo i djecu poput Sylvie, koju upravo vidite,
koja uistinu stvaraju projekte sa Arduinom.
Upoznao sam 11-godišnjake koji su me zaustavljali i pokazivali mi
predmete koje su stvorili na bazi Arduina, i stvarno je
zastrašujuće vidjeti mogućnosti i potencijale
te djece, samo kada im damo prave alate.
Pogledajmo, što se događa, kada stvorite alat
koji je dostupan svima, sa kojim brzo možete stvoriti nešto novo,
a jedan od primjera, sa kojim bih htio započeti
današnji razgovor je ovaj
primjer hranilice za mačke.
Gospodin koji je kreirao ovaj projekt ima dvije mačke.
Jedna se razbolila, dok je druga
bila zdrava, pa je bio primoran osigurati
da svaka od njih jede adekvatnu hranu.
Izradio je ovu hranilicu, koja prepoznaje pojedinu mačku
na temelju čipa instaliranog u
mačkinoj ogrlici, i otvara posudu
sa hranom namijenjenoj upravo toj mački.
Ovo je izrađeno upotrebom starog
CD playera kojeg možete skinuti sa starog računala,
par senzora, nekoliko LED lampica,
i odjednom imate novi alat. Stvorili ste nešto
što nije dostupno na tržištu.
A prikladni izraz bi bio: "uradi sam"
Dovoljno je da imaš ideju, a zatim ju provedeš u dijelo.
To je poput crtanja na papiru
ali pomoću elektronike.
Jedan od elemenata našeg posla
za koji mislim da je uistinu važan
je da je naš hardver, pored toga
što je proizveden u Italiji uz puno ljubavi --
kao što možete vidjeti
na pozadini sklopa -- (Smijeh)
je da je dostupan,
jer smo objavili sve datoteke
za izradu sklopa na Internetu,
pa ih možete preuzeti i
upotrijebiti ih kako bi
stvorili nešto novo, modificirali postojeće, ili učili.
Kada sam učio o programiranju,
učio sam promatrajući tuđe kodove,
ili promatrajući tuđe sklopove u časopisima.
A to je odličan način učenja,
promatrajući rad drugih.
Različiti dijelovi projekta su otvoreni i dostupni,
sam hardver je dostupan
sa dozvolom "Creative Commons-a".
Znate..., sviđa mi se ta ideja da hardver postaje
dio kulture, koji djelimo
i nadograđujemo, kao da se radi
o pjesmi ili epu sa dozvolom "Creative Commons-a".
Ili softver, koji je GPL (besplatan softver), pa se i ovdje radi o otvorenom kodu.
Dokumentacija i metodologija učenja kroz rad,
su također otvorenog koda, i izdane pod otkriljem "Creative Commons-a".
Jedino je ime zaštićeno,
kako bi bili sigurni da korisnici
mogu razlikovati što je, a što nije Arduino.
Sam Arduino, je izrađen od
mnogo različitih komponenti, sve otvorenog koda,
koje su, tako pojedinačno, možda teško upotrebljive
12-godišnjem djetetu, pa zato Arduino
objedinjuje sve te elemente u
skupinu tehnologija otvorenog koda,
kojima mi pokušavamo dodati
korisnička iskustva i učiniti ih jednostavnima i brzima za upotrebu.
Pa možete vidjeti situacije poput ove,
gdje su neki ljudi u Čileu
odlučili izraditi vlastite ploče, umjesto da ih kupuju,
kako bi organizirali radionicu i
uštedili novac. A postoje i
kompanije koje izrađuju vlastite
varijacije Arduina, koje se uklapaju
u pojedina tržišta, pa postoji
gotovo 150 različitih varijacija
u ovom trenutku.
Ovu je izradila kompanija
Adafruit, koju vodi
Limor Fried,
poznata i kao Ladyada, koja je
jedan od heroja ovog pokreta hardvera otvorenog koda
i "uradi sam" kulture.
Pa postoji ideja, da se stvara nova
"uradi sam" zajednica
koja vjeruje u otvoreni kod
u suradnju, internet suradnju,
suradnju na različitim područjima.
Postoji časopis, zove se "Make" (uradi) koji okuplja
sve te ljude, i na neki način ih povezuje
u zajednicu, i predstavlja
tehničke projekte, predstavljene i opisane
vrlo jednostavnim jezikom, lijepo predočene.
Ili imate web stranice,
poput ove, poput "Instructables",
gdje ljudi uče jedni druge o svačemu.
Ova je, na primjer, o Arduino projektima,
stranicu upravo vidite na platnu, ali zapravo, ovdje možete
naučiti i kako ispeči kolač ili nešto tome slično.
Pogledajmo neke projekte.
Ovo je kvadrokopter.
To je mali model helikoptera.
Na neki način ovo je igračka, zar ne?
I ovo je bila vojna tehnologija
do prije par godina, a sad je
dostupna, jednostavna za upotrebu, i možete ju kupiti na Internetu.
"Uradi sam trutovi" je zajednica; oni rade ArduCoptere.
Ali onda je netko lansirao ovaj projekt,
naziva "Matternet", gdje su shvatili da se ti kvadrokopteri
mogu koristiti kao oblik transporta
između sela u Africi,
i činjenica da se radilo o dostupnim podacima,
otvorenog koda, omogućila im je
da brzo i lako registriraju novu kompaniju.
Ili projekti poput ovoga. Matt Richardson: "Već mi je stvarno dosta
stalnog slušanja TV vijesti o istim ljudima,
pa sam odlučio poduzeti nešto u vezi toga.
Ovaj Arduino projekt,
kojeg sam nazvao "Dosta mi je", će ugasiti ton na vašem TVu svaki put
kada se neka od ovih razvikanih
osoba spomene. (Smijeh)
Pokazati ću vam kako radi. (Pljesak)
MB: Gledajte ovo.
MR: Naši su producenti danas ulovili Kim Kardashian
kako bi saznali što namjerava odjenuti na svojoj ---
MB: Eh? (Smijeh)
MR: Ovo bi trebala biti dosta dobra
zaštita naših ušiju od slušanja previše detalja
o vjenčanju Kim Kardashian.
MB: Ok, ali ovdje je zapravo zanimljivo, što je
Matt pronašao model
kako da Arduino upravlja
TV signalima, pronašao je neki kod
napisan od strane nekog drugog, koji generira infracrvene signale TVa,
uklopio ih zajedno, i stvorio ovaj odličan proizvod.
Arduino se također upotrebljava
i na ozbiljnim projektima poput Velikog hadronskog sudarača čestica.
Tamo se nalaze Arduino kugle, koje sakupljaju podatke i
mjere neke parametre.
Ili se koriste za ---
(Muzika)
Ovo je muzičko sučelje
koje je izradio Talijanski student,
i sada ga pretvara u
proizvod. Radi se o studentskom projektu
koji postaje proizvod.
Tehnologija može biti upotrebljena i za pomagalo.
Ovo je rukavica koja razumije
jezik znakova i pretvara
pokrete ruke u zvukove
i ispisuje riječi koje prikazujete znakovima na zaslon.
A ovo je također izrađeno od različitih dijelova koje možete pronaći
na raznim Internet stranicama koje prodaju dijelove kompatibilne sa Arduino pločama,
koje zatim možete integrirati.
Ovo je projekt ITPa sa Sveučilišta u New Yorku,
gdje su dječaku
sa značajnim oštećenjima, zbog kojih ne može npr. igrati PS3,
izradili napravu koja
mu omogućava da igra košarku
iako ima ograničene
mogućnosti kretanja.
Arduino se nalazi i u umjetnosti.
Ovo je txtBomber.
Unesete poruku u ovu napravu
i zatim ju zarolate po zidu, a u njoj se nalaze
zavojnice i ventili
koji pritišću sprejeve sa bojom,
pa kad ga jednostavno prevučete preko zida
on sam na zidu ispisuje
političke poruke.
Tako je. (Pljesak)
Ovdje vidite biljku.
Ovo se zove "Botanicalls",
radi se o Arduino kugli, sa Wi-Fi modulom
u biljci, koji mjeri
stanje biljke,
i kreira Twitter sučelje
putem kojeg možete vršiti interakciju sa biljkom. (Smijeh)
Tako da će vam biljka
početi govoriti, "Ovdje je stvarno vruće", ili
"Odmah mi treba voda". (Smijeh)
Pa zapravo biljci stvarate osobnost.
A ovo je nešto što će vam poslati Twitter poruku
kada se dijete u majčinom trbuhu
trgne. (Smijeh)
Ovo je 14-godišnjak iz
Čilea, koji je izradio sustav koji
detektira potres u nastanku i objavljuje informaciju na Twitteru.
Ima 280.000 pratioca.
On ima 14 i pretekao je
vladin projekt za godinu dana. (Pljesak)
Ili, u ovom drugom projektu,
putem analiza Twitter unosa
unutar obitelji, možete zapravo
odrediti gdje se tko nalazi, kao u "Harry Potteru".
Sve o ovom projektu dostupno je na Internetu.
Netko je izradio i stolicu koja twitta kada netko prdne. (Smijeh)
Zanimljivo je, kako je u 2009,
Gizmodo objavio,
da upravo taj projekt zapravo daje smisao Twitteru,
očito je došlo do mnogo promjena od tada. (Smijeh)
A ovo je uistinu ozbiljan projekt.
Kada je došlo do nesreće u Fukushimi,
grupa ljudi u Japanu, je shvatila da informacije
koje im pružaju državne službe, baš i nisu otvorene
i pouzdane, pa su izradili
ovaj Gajgerov brojač, sa Arduinom, i sa mrežnim
sučeljem. Izradili su ih 100
i podjelili ljudima po cijelom Japanu, i
podaci koji se prikupe, objavljuju se na Internetu
na stranici Cosm, stranici koju su
izradili, kako bi se mogli pratiti pouzdani
podaci sa terena u stvarnom vremenu,
i na taj način dobiti direktnu, nepristranu informaciju.
Ili ovaj stroj, od
"uradi sam" bio pokreta,
a radi se o jednom koraku, koji je nužan u procesu obrade DNK,
i ponovno se radi o otvorenom kodu, od samih osnova do krajnjeg rezultata.
Studenti u zemljama u razvoju stvaraju
duplikate znanstvenih instrumenata koji
inače zahtjevaju velike financijske izdatke.
A oni ih izrađuju sami, sa mnogo manje sredstava
koristeći Arduino i neke osnovne djelove.
Ovo je ispitivanje pH vrijednosti.
Postoje i djeca, poput ove djece iz Španjolske.
Koja su naučila kako programirati i izrađivati robote, kada su
imali oko 11 godina, i počeli su koristiti Arduino
kako bi izradili ove robote koji igraju nogomet. Postali su
svjetski prvaci pomoću robota na bazi Arduina.
A kada smo mi trebali izraditi
vlastitog edukativnog robota, jednostavno smo otišli do njih i rekli,
"vi ga izradite, jel vi najbolje znate
što je potrebno kako bi stvorili odličnog robota koji može zainteresirati djecu".
Ne ja. Ja sam već star čovjek.
Koga ja više mogu zainteresirati? (Smijeh)
Ovdje mislim na Ja --- kao izvor znanja. (Smijeh)
Postoje i kompanije poput Google
koje koriste tehnologiju
kako bi stvorili sučelje između
mobitela, tablet računala i stvarnog svijeta.
Tako je i "Accessory Development Kit"
od Googla, otvoreni kod
baziran na Arduinu, za razliku od
onog koji koristi Apple, koji je
zatvorenog tipa, tajan, povjerljiv, "prodaj
dušu Apple-u". Evo ga.
Ovo je golemi labirint, Joey se nalazi u njemu, a
labirint se pomiče kada pomičete tablet.
Također, ja dolazim iz Italije, a dizajn je bitan
u Italiji, koja je i jako konzervativna.
Surađivali smo sa studijom
za dizajn "Habits", iz Milana,
kako bi izradili ovo ogledalo, koje je potpuno otvorenog koda.
Koje ima i funkciju iPod zvučnika.
Radi se o ideji da su hardver, softver,
dizajn proizvoda, proces izrade,
i svi dijelovi ovog projekta otvoreni i dostupni
i da proizvod možete izraditi sami.
Naša je želja potaknuti i ostale dizajnere, da prihvate ovo, i nauče kako
izrađivate ove sjajne uređaje, da nauče
kako stvarati interaktivne proizvode
počevši od nečeg stvarnog.
Ali kada imate ovakvu ideju,
znate li što se dogodi svim ovakvim idejama?
Postoje na tisuće ovakvih ideja koje ---
Znate, trebalo bi mi 7 sati da vam ih
sve predstavim.
Ali neću vam uzeti svih 7 sati. Hvala.
Ali počnimo sa ovim primjerom:
Grupa ljudi
koja je stvorila kompaniju koja se zove "Pebble", kreirali su
sat koji preko Bluetootha komunicira sa vašim telefonom,
i može vam prikazati informacije
na njemu. I stvorili su prototip
sa starim LCD ekranom sa Nokia
mobitela i sa Arduinom.
I, kada su imali krajnji
proizvod, otišli su u "Kickstarter"
i zatražili 100.000 dolara za izradu
par primjeraka i prodaju.
Dobili su 10 miliona dolara.
Dobili su potpuno
financiranje za pokretanje kompanije, i ne moraju,
tražiti početni kapital, i izvore financiranja,
samo moraju upoznati ljude sa svojim privlačnim proizvodom.
Posljednji projekt koji vam želim pokazati je ovaj:
Zove se "Ardu Sat". Upravo je u "Kickstarteru",
pa ako želite doprinjeti, molim vas učinite to.
Radi se o satelitu lansiranom u svemir, koji je vjerojatno
najotvoreniji izvor informacija koji možete zamisliti,
i sadrži Arduino
spojen na niz senzora. I ukoliko znate kako korstiti Arduino,
možete prenijeti podatke vaših istraživanja
na satelit, i tamo izvršiti eksperiment.
Zamislite, da jedna srednja škola može imati na raspolaganju
satelit u svemiru na tjedan dana
za svoja svemirska istraživanja.
Kao što sam već rekao, postoji
niz primjera, a ja ću se ovdje zaustaviti. I samo bih
želio zahvaliti Arduino zajednici
na tome što je uistinu najbolja, i što
svakodnevno stvara mnoge nove projekte.
Hvala vam. (Pljesak)
(Pljesak)
Hvala čitavoj zajednici.
Chris Anderson: Massimo,
danas si mi rekao, da nisi mogao niti zamisliti
ovakav razvoj događaja.
MB: Ne.
CA: Kakav je osjećaj kada pregledaš sve ovo i
shvatiš kakav potencijal si otpustio?
MB: Pa, radi se o poslu mnogo ljudi, i mi kao zajednica
omogućavamo ljudima da stvore
sjajne nove stvari, i osjećaji me preplavljuju.
To je. To je teško opisati.
Svako jutro se probudim i pregledam sve te nove stvari koje mi
Google Alerts šalje, i to je
jednostavno nevjerojatno. Ulazimo
u sva polja ljudskog djelovanja koja možete zamisliti.
CA: Hvala ti najljepša. (Pljesak)
(Pljesak)